jkorsvik/nowiki_second_scrape_merged huggingface dataset:
Gavin Harrison

Gavin Richard Harrison (født 28. mai 1963) er en britisk trommeslager som er best kjent fra det progressive rockebandet Porcupine Tree siden han ble medlem i 2002. I 2007 gikk han inn som trommeslager i King Crimson.
Harrison har skrevet tre instruktive trommebøker kalt Rhythmic Illusions og Rhythmic Perspectives. Han har i tillegg skrevet og produsert sine egne instruksjons DVD-er, Rhythmic Visions og Rhythmic Horizons i sitt eget hjemmestudio. I 2010 ble det utgitt en bok av Terry Branham, Rhythmic Designs, en bok med transkripter og en 3 timer lang DVD med forklaringer og demonstrasjoner av Gavin Harrison. Den vant 'Best In Show' tittelen under 2010 Summer NAMM show i USA.
I 2007 stiftet Gavin et samarbeid med sanger/bassist 05Ric og som resulterte i albumene Drop og Circles, utgitt i 2007 og 2009 respektivt.
Han er påvirket av sin fars jazzsamling og trommeslagere som Steve Gadd og Jeff Porcaro.
Han har konsekvent vunnet tittelen "best progressive drummer of the year" fra 2007 til 2010 i en undersøkelse i regi av Modern Drummer. Rolling Stone magasinet sin leserundersøkelse setter Gavin Harrison som den tredje beste trommeslageren de siste 25 årene.


== Utstyr ==


=== Nåværende turnétrommesett (2009) ===
Sonor SQ2 Maple trommer og Zildjian symbaler:
Trommer Sonor: SQ2 i USA (Golden Madrone overflate) og SQ2 i Europa (Tribal overflate).
8x7" Stativ Tam
10x8" Stativ Tam
12x9" Stativ Tam
15x13" Gulv Tam
16x14" Gulv Tam
22x17" Gulv Tromme
14x5" 6 ply Birch Skarp
12x5" 6 ply Maple SkarpSymbaler – Zildjian
16" Oriental China Trash
5 Custom-Made Chimes
13" K Hi-Hat
18" K Custom Crash
7" custom crash bell
15" K Dark Crash
20" K Ride
18" K Custom Crash
12" Z Custom China
18" Z Custom China(Merk: Alle symbalene er listet opp i den rekkefølger de vises på Gavins trommesett fra venstre til høyre. De fem tilpassede Chimes er laget av Gavin av noen brukte Zildjian crash symbaler.)
Trommeskinn – Remo
Tammer: (8", 10", 12", 15",16") Belagte Vintage Emperors  – slagskinn, Clear Ambassadors – resonansskinn
Stortromme: (22")    Powerstroke 3 Clear- slagskinn, Standard Sonor skinn – resonansskinn
Skarptrommer (14") Coated CS eller Coated Pinstripe – slagskinn, Hazy Ambassador – resonansskinnEkstrautstyr
Sonor Stands
Pearl Icon 3-sidet stativ
S-Hoops er montert på alle tammene og skarptrommene
Puresound Snare Wires (8 tråder)
Axis Longboard doble pedaler
Tama Cobra ClutchTrommestikker – Vic Firth
Vic Firth Rock Hickory med "Vic Grip"


=== Hjemmestudio oppsett ===
Mackie 32-8-2 miksebord
Apogee Rosettas 800 AD/DA
Apple PowerMac G5
Apple Logic 9
Beyerdynamic DT-150 hodetelefonerMikrofoner:
Stortromme (Sennheiser MKH40)
Stortromme (Audix D6)
Skarptromme over (Audix i5 eller Shure SM57)
Skarptromme under (Shure SM57)
Hi Hat (AKG CK391)
Tammer (Sennheiser 421 eller Electro Voice N/D 408)
Overhead (Et par Schoeps CMC5)
Nære bakgrunnslyder (Et par Neumann TLM 103)
Fjerne bakgrunnslyder (Et par Royer 122)


== Referanser ==


== Eksterne lenker ==
Gavin Harrisons offisielle hjemmeside
Gavins Drummerworld.com side
Ask Gavin Harrison – Hundrevis av spørsmål svart av Gavin Harrison
Gavin Harrison sin side  på Facebook
West Brompton stasjon

West Brompton er en jernbane- og undergrunnsstasjon i London. Jernbanedelen ligger på West London-linjen, og betjenes av selskapene London Overground og Southern.


== Eksterne lenker ==
West Brompton jernbanestasjon National Rail Enquiries (Engelsk)
West Brompton Underground Station Transport for London (Engelsk)
Warren Wiebe

Warren Ray Wiebe (født 18. juli 1953, død 25. oktober 1998) var en vokalist fra San Diego.


== Historie ==
Etter å ha spilt bassgitar i forskjellige band og sammensetninger, ble Warren Wiebe oppdaget av produsentene og låtskriverne David Foster og Burt Bacharach i Los Angeles 1987. Han gjorde blant annet duetten «Listen to Me» sammen med Celine Dion til filmen med samme navn. Sangen ble dog aldri offisielt utgitt.


== Eksterne lenker ==
Offisielt nettsted 
(en) Warren Wiebe på Internet Movie Database 
(en) Warren Wiebe på Discogs 
(en) Warren Wiebe på MusicBrainz
Rothe Erde (ThyssenKrupp)

Rothe Erde er en produsent av store kulelager som befinner seg i Dortmund i den tyske delstaten Nordrhein-Westfalen. Industribedriften tilhører idag næringsforbundet ThyssenKrupp. Rothe Erde lager store kulelager, ringer, ledningsdekte kulelager og metallkranser.
Emil Österman

Karl Emil Österman (født 11. januar 1870 i Västra Vingåker, død 8. mars 1927) var en svensk maler. Han var tvillingbror av Bernard Österman. 
Han studerte ved Konstakademin i Stockholm i 1890-1893 i Stockholm, hvor han vant den kongelige medaljen for «Fersens mord». Han fortsatte deretter sine studier i Frankrike, Italia, Spania og andre land 1894-1899. Osterman arbeidet utelukkende som portrettmaler. 


== Kunstverk ==
Blant hans arbeider er å nevne:

Gammal fru (1899, Nationalmuseum).
Konung Oskar II (1899 og flere senere, et i Nordiska museet).
Målaren Edward Rosenberg (1901, Nationalmuseum),
Målaren Johan Reinhold Norstedt (1902, Konstakademien),
Konstnärens hustru (1906).
Professor Carl Peter Curman (1908).
Statsminister Arvid Lindman (1909).
Dubbelporträttet Efter middagen (1909).
Konung Gustaf V (1912, Stockholms slott).
Greve Fredrik Wachtmeister (1916, Konstakademien).


== Referanser ==
Handöl

Handöl er et svensk småsted ved foten av fjellet Snasahögarna i vestre Jämtland.
Handöl er mest kjent for sitt klebersteinsbrudd, og for at restene av Armfeldts karolinerarmé kom til den lille byen etter sin dødsmarsj fra Trondheim over fjellet på nyåret 1719. Det antas at ca. 3 000 av 5 800 mann mistet livet i kulden og snøen. Over hendelsen ble det reist en minnesstein i 1910.
I Handöl ligger også Ånnsjöns fågelstation, der man siden 1988 har studert fugelepopulasjonen rundt Ånnsjön og i de omkringliggende fjellområdene. Dessuten finner man Handöls kapell.


== Se også ==
Karolinernes dødsmarsj


== Videre lesning ==
Handöl under 400 år. (swe). Östersund. 1962. 
Handöls lappkapell: bidrag till dess äldre historia (swe). Östersund: Jämtlands läns museum. 2004. ISBN 91-7948-194-9.
Tirupati (by)

Tirupati (telugu: తిరుపత) er en stor pilegrimsby i distriktet Chittoor og den syvende største byen i den indiske delstaten Andhra Pradesh. Den ligger ved foten av Østlige Ghats, 550 km sør for delstatshovedstaden Hyderabad, 250 km øst for Bangalore og 150 km nord for Chennai. Byen hadde 228 202 innbyggere ved folketellingen i 2001. Folketellingen i 2011 viste et innbyggertall på 287 035.Tirupati er kjent for Tirumala Venkateswara-tempelet som er dedikert til Venkateswara. Tempelet ligger ca. 10 km nordvest for Tirupati i Tirumalaåsene i en høyde på 853 moh. Tempelet er et av de viktigste pilegrimsmålene for hinduer i India og blir besøkt av millioner av pilegrimer hvert år, noe som gjør det til et av de travleste pilegrimsstedene i verden. I selve byen Tirupati finnes det også en rekke templer, men byen er først og fremst kjent for sine treleker, kobber og messinggjenstander. Byen er også et viktig økonomisk og pedagogisk knutepunkt for de sørlige delene av Andhra Pradesh.


== Referanser ==


== Eksterne lenker ==
(en) Tirupati – kategori av bilder, video eller lyd på Commons 
(en)  Tirupati (by) hos Wikivoyage
Sri Venkateswara-tempelet
Tirupati på Glorious India
Protoplasma

Protoplasma er en celles samlede materie. Protoplasma deles inn i cytoplasma og cellekjerne. Betegnelsen ble første gang brukt i 1839 av den tsjekkiske fysiologen Jan Evangelista Purkyně (1787–1869) og i 1846 av tyskeren Hugo von Mohl (1805–72), grunnleggeren av plantecytologien.«Protoplasma» er en eldre betegnelse.


== Se også ==
Cytoplasma


== Referanser ==
Teletskojesjøen

Teletskojesjøen (russisk: Теле́цкое о́зеро, altaisk: Алтын Кӧл – «Gullsjøen») er den største innsjøen i Altajfjellene og i republikken Altaj i Russland, og er del av verneområdet De gylne fjellene som står på UNESCOs verdensarvliste.


== Geografi ==
Den avlange innsjøen ligger 436 meter over havet, mellom fjellryggene Korbu (Корбу) og Altyntu (Алтынту) og er hele 77,7 kilometer lang med en gjennomsnittlig bredde på 2–3 kilometer og en største bredde på 5,2 kilometer. Til tross for et areal på bare 223 km², rommer den dype innsjøen 40 km³ vann. Den har en gjennomsnittlig dybde på 174 meter og en maksimal dybde på 325 meter, og er med det den tredje dypeste innsjøen i Russland etter Bajkalsjøen (1741 m) og Det kaspiske hav (980 m).
Av omtrent 70 elver og 150 bekker som løper ut i Teletskojesjøen er elva Tsjulysjman den største, og omtrent 70% av innsjøens vann kommer fra denne elva som munner ut i innsjøens sørøstlige del. Innsjøens utløp er i nordvest, til elva Bija, som senere løper sammen med Katun og danner elva Ob, en av Sibirs største elver.


== Bruk av innsjøen ==
Innsjøen er rik på fisk, blant annet laksefisken taimen (Hucho taimen), harrer (Thymallus), siker (Coregonus) og abbor (Perca fluviatilis). Enkelte av de totalt 16 fiskeslagene som finnes i innsjøen er endemiske.Det finnes tre bosetninger rundt innsjøen: Logatsj (Иогач) med omtrent 1300 innbyggere, Artybasj (Артыбаш) med omtrent 500 innbyggere, og Jajlju (Яйлю) med omtrent 250 innbyggere. Innsjøen er et populært feriemål, og det antas at 70–100 tusen mennesker besøker innsjøen årlig.


== Klima ==
I sju av årets kaldeste tolv måneder holder vannet stort sett under 4 °C. Hvert år fryser den nordlige delen av innsjøen til i flere måneder om vinteren, mens hele innsjøen fryser til i gjennomsnitt omtrent hvert tredje år. I slutten av juli kan temperaturen i den øverste delen av vannet stige til 17-20 °C.


== Legenden om opphavet til navnet «Gullsjøen» ==
På altaisk heter innsjeøn Gullsjøen (Алтын Кӧл). Altaifolket har en gammel legende om opphavet til dette navnet. Ifølge legenden hendte det en gang at gudene ble sinte på Altaifolket. Da forsvant dyrene fra skogene, fisken fra elvene, og mange av innsjøene tørket ut. Folk slapp opp for mat og hungersnøden kom til Altaj. Etterhvert var det bare en rik mann som ikke lenger sultet, men en dag slapp også han opp for mat. Da tok han med seg en gullbarre formet som et hestehode for å kjøpe mat for. Han reiste rundt i hele Altaj, men ingen steder var det mat, og der det var litt mat var det ingen som ville bytte den mot den uspiselige gullbarren. I fortvilelse endte mannen med å hive gullbaren i innsjøen, før han selv hoppet etter.


== Galleri ==

		
		
		
		
		


== Referanser ==


== Eksterne lenker ==
(en) Teletskoye Lake – kategori av bilder, video eller lyd på Commons
José Craveirinha

José Craveirinha (født 28. mai 1922 i Mosambik, død 6. februar 2003) var en mosambikisk poet, journalist og forfatter.
Hans dikt, skrevet på portugisisk, handlet om rasisme og den portugisiske koloniale dominansen over Mosambik. Craveirinha var en av de afrikanske pionerene i Négritude-bevegelsen. Som journalist, bidro Craveirinha til utallige mosambikanske magasiner og aviser, deriblant O Brado Africano, Noticias da Tarde, Voz de Moçambique, Noticias da Beira, Diario de Moçambique og Voz Africana. Han har også spilt fotball og trent en rekke idrettsutøvere. 
Craveirinha skrev også under pseudonym som Mário Vieira, José Cravo, Jesuino Cravo og Abilio Cossa. Han ble fengslet i isolat under den fascistiske portugisiske regimet i 1965 og han satt fengslet frem til 1974 for hans medlemskap i den ledende bevegelsen for frigjøring av Mosambik fra portugisisk styre. Craveirinha ble tildelt Prémio Camões, et høyt verdsatt utmerkelse for litteratur, i 1991. Han ble vurdert flere ganger til Nobelprisen i litteratur. I 2003 ble Craveirinha erklært en nasjonalhelt av president Joaquim Chissano fra Mosambik, som lovpriste Craveirinha og hans litterære bidrag under kampen mot kolonialismen. 


== Priser og utmerkelser ==
Camões-prisen 1991
Afrikas röst 2002


== Utgivelser på svensk ==
(ingen utgivelser på norsk)

Dikter (Ordfront 2002) ISBN 9789173248969
Att stava till ett kosmos (Almaviva 2006) ISBN 9789197404761


== Referanser ==
Strix (mytologi)

Strix, i flertall strigae (latin), striges (gresk) eller strixes (engelsk), er i romersk mytologi et flygende, hvinende, kjøttetende og bloddrikkende nattvesen som røver eller forgriper seg på barn. Ofte ble strixer forklart som kvinner omskapt til onde demoner i form av ugler eller ravner, på jakt etter amorøse eventyr eller spedbarn å spise.
Strix er det gamle latinske og greske ordet for «ugle». Strix brukes i dag som vitenskapelig betegnelse på en slekt av store tre-ugler.


== Liknende vesener ==
Fugleskikkelsen strix har likheter med og forbindelser til flere vesener i oldtidas forestillingsverden. Det gjelder blant annet grekernes erotisk utfordrende og tidvis kannibalistiske gudinne Lamia og deres Gello, en demon eller gjenganger etter døde, unge kvinner som kunne forsårsake aborter, spedbarndød og barnløshet. Strixer kan også knyttes til kvinnelige skikkelser som lilim, de mange demondøtrene til Lilith, Adams første kone, i mesopotamisk og jødisk mytologi, som igjen er i slekt med de kvinnelige nattdemonene succubi, en antikk variant av marer som piner menn i søvne med nattlige samleier. 
Forestillingene om striges har sammen med andre folkelige fortellinger vært forbilde for og gitt inspirasjon til flygende natthekser i seinere folketro. Troen på uhyggelige, kannibalistiske hekser kommer også til uttrykk i den germanske lovsamlinga «Saliske lov» (Lex Salica) fra 500-tallet og i folks forestillinger om striga (også skrevet stria, tilsvarer heksevampyren strigoi i rumensk folklore) som kunne fortære en mann innenfra og fly gjennom natta.  Slike forestillinger ser ut til å ha vært vanlig blant en rekke germanske folkeslag tidlig i middelalderen. 
Valravnen, kjent fra to danske middelalderbalalder, har også visse likheter med strixene; det var en forhekset mann i ravneskikkelse som bare kunne slippe fri ved å drikke blod fra et spedbarn.


== Se også ==
Vampyr
Heks
Mare
Arnfinn Uthus

Arnfinn Uthus (født 10. april 1957) er varaordfører i Elverum kommune for Senterpartiet. Han ble valgt som varaordfører etter kommunevalget i 2007 for perioden 2007 – 2011. Han blei gjenvalgt i 2011.


== Karriere ==
Han har jobbet i Elverum kommune ved eiendomsavdelingen i en årrekke som virksomhetsleder.
Han er også styremedlem i Namibiaforeningen. 


== Eksterne lenker ==
Senterpartiet Elverum[1]
Piken med sølvhåret

«Piken med sølvhåret» er en kjærlighetsroman av Margit Sandemo skrevet i 1971. Den har gått som føljetong i flere ukeblader i Norden. Originalens tittel er «Flickan med silverhåret». Handlingen er lagt til Ukraina på 1700-tallet, og omhandler Koppers Lisa, som skiller seg ut i den svenske landsbyen i Ukraina, på grunn av det lyse håret sitt. Da hun berger en kosakk etter å ha blitt torturert av tatarene, begynner et helt nytt eventyr for Lisa. Hun blir kidnappet av tatarene, og holdt i fangenskap i 4 lange år, før hun ved en tilfeldighet møter sin kosakk igjen: Vasili. Han er en hard brutal mann, men sakte, men sikker vokser kjærligheten mellom disse.  Boken ble utgitt som nr 7 i serien «Margit Sandemos beste føljetonger».


== Utgivelser i utvalg ==
«Margit Sandemos beste føljetonger nr. 7», Bladkompaniet 1981  ISBN 82-509-1104-0
«Margit Sandemos beste» dobbeltbok, Schibsted Forlagene 2005


== Kilder ==
«Kjære Margit», Bladkompaniet 1994
Nellore

Nellore (telugu: నెల్లూరు, urdu: نیلّور) er en by og hovedstad i distriktet Sri Amarajeevi Potti Sri Ramulu Nellore i den indiske delstaten Andhra Pradesh. Byen er den fjerde største i Andhra Pradesh. Nellore ligger på Chennai-Kolkata-riksveien, omtrent 170 km fra Chennai og ca. 453 km sørøst for Hyderabad, hovedstaden i Andhra Pradesh. Byen ligger ved bredden av elven Penner og er en av de raskest voksende byene i delstaten. Folketellingen i 2011 viste et innbyggertall på 505 258.Nellore er kjent for sin produksjon av glimmer (Gudur), sitroner og jordbruksprodukter slik som ris. Byen er også hjem til mange kjente hindutempler, slik som Narasimha Swamy Konda, Jonnavada Kamakshi Ammavari-tempelet, Ayyappa-tempelet, Golagamudi Venkaya Swami-tempelet, Rajarajeswari-tempelet og Penchalakona. Sri Ranganathaswamy-tempelet ligger ved bredden av Penner-elven og ble bygd i det 12. århundre. Nellore er også kjent for akvakultur.


== Naturgitte forhold ==


=== Klima ===


== Referanser ==


== Eksterne lenker ==
(en) Nellore – kategori av bilder, video eller lyd på Commons
Camões-prisen

Camões-prisen (Prémio Camões) er den fremst litterære utmerkelsen som deles ut til en forfatter som skriver på det portugisiske språket. Prisen er oppkalt etter forfatteren Luís de Camões, og deles ut årlig i samarbeid mellom Portugal og Brasil.


== Prisvinnere ==


== Eksterne lenker ==
Camões-prisens webside
Elena Poniatowska

Elena Poniatowska (født 19. mai 1932 i Paris, Frankrike, som prinsesse Hélène Elizabeth Louise Amélie Paula Dolores Poniatowska Amor) er en meksikansk journalist og forfatter. Hennes generasjon av forfattere omfatter kjente navn som Carlos Fuentes, José Emilio Pacheco og Carlos Monsiváis.
Poniatowskas far var en polsk-fransk adelsmann som var etterkommer av nevøen til Stanisław August Poniatowski, den siste kongen av Polen. Hun er også etterkommer av kong Ludvig XV av Frankrike gjennom sin oldemor Louis Le Hon. Hennes mor, Paula Amor de Yturbe, var fra Mexico av blandet fransk herkomst som etterkommer av den meksikanske adelen. Hennes tante var ei meksikansk aristokrat og poet. Poniatowska flyktet fra Frankrike sammen med moren under den andre verdenskrig. Familien bosatte seg i Mexico by, der de unge Elena og hennes søster Kitzia lærte seg spansk av en indisk tjenestemann. 
I 1943 ble Poniatowska sendt til USA for å studere. Hun returnerte til Mexico i 1953 og startet sin karriere som journalist for avisen Excelsior. Elena er best kjent for sitt arbeid med La noche de Tlatelolco, som ble publisert i 1971, der hun forteller om intervjuer med overlevende og familiene til de som døde i Tlatelolcomassakeren i mexico by i 1968. Siden 2005 har Poniatowska vært en aktiv støttespiller for politikeren Andrés Manuel López Obrador (PRD). 
I april 2006 dukket Poniatowska i en rekke TV-reklamer til støtte for Obrador. Den 2. juni 2011 ble det annonsert at hun var nominert til den prestisjetunge litteraturprisen Neustadt International Prize for 2012. Hennes nominasjon ble fremsatt av jurymedlem Norma Elia Cantu, en forfatter og professor i engelsk som er ansatt ved University of Texas i San Antonio.


== Referanser ==


== Eksterne lenker ==
Offisielt nettsted 
(en) Elena Poniatowska – kategori av bilder, video eller lyd på Commons 
(en) Elena Poniatowska på Internet Movie Database 
(en) Elena Poniatowska hos The Movie Database 
Elena Poniatowska på Twitter
Folketellingen i India 2011

Den 15. nasjonale folketellingen i India ble gjennomført i to faser: tilegnelse av husholdningsinformasjon (eng. houselisting) og selve folketellingen (eng. population enumeration). Innsamlingen av husholdningsinformasjon begynte 1. april 2010 og innebar informasjon om alle bygninger. Informasjon for det nasjonale befolkningsregisteret (National Population Register) ble også hentet inn i den første fasen, og vil bli brukt til å tildele et unikt 12-sifret identifikasjonsnummer til alle Indias borgere av Unique Identification Authority of India. Den andre fasen med selve folketellingen ble gjennomført mellom 9. og 28. februar 2011. I India er det gjennomført systematiske folketellinger siden 1872, men biometrisk informasjon ble samlet inn for første gang i 2011.  
Folketellingen i 2011 er den nest største folketellingen som noensinne er gjennomført i verdenshistorien, etter folketellingen i Kina i 2010. Ifølge de provisoriske rapportene som ble utgitt 31. mars 2011 økte den indiske befolkningen til 1,21 mrd. med en dekadisk vekst (2001–2011) på 17,64%. Lesekyndigheten blant voksne økte til 74,08% med en dekadisk vekst på 9,21%.


== Eksterne lenker ==
Offisielt nettsted 
(en) Census of India, 2011 – kategori av bilder, video eller lyd på Commons
Trogonophidae

Trogonophidae er en familie av ormeøgler.
De er utbredt i de tørre strøkene i Nord-Afrika, på Afrikas horn, Sokotra og i Midtøsten, og er spesialister på å grave i sand. Hodet er spadeformet, og de underjordiske gangene blir gravd med roterende og bølgende bevegelser. Kroppen er ofte lys med mørke flekker.
Artene i familien har ikke lemmer, men har beholdt innvendige deler av skulderbeltet. Tennene er akrodonte, det vil si at de er festet til toppen av kjevebeinet uten at de sitter i en fordypning. Alle andre ormeøgler har pleurodonte tenner, altså tenner som er festet på innsiden av kjevebeinet. Et annet kjennetegn er at kroppen er trekantet i tverrsnitt, mens den hos andre ormeøgler er rund.


== Eksterne lenker ==
(en) Trogonophidae i Encyclopedia of Life 
(en) Trogonophidae i Global Biodiversity Information Facility 
(en) Trogonophidae hos ITIS 
(en) Trogonophidae hos NCBI 
(en) Kategori:Trogonophidae – bilder, video eller lyd på Wikimedia Commons 
Trogonophidae – detaljert informasjon på Wikispecies 
The Reptile Database - Trogonophiidae (sic!)
Fernando del Paso

Fernando del Paso (født 1. april 1935 i Mexico by, død 14. november 2018) var en meksikansk romanforfatter, essayist og poet.
Del Paso studerte økonomi ved Universidad Nacional Autónoma de México (UNAM) i to år. Han var bosatt i London i 14 år, hvor han arbeidet for British Broadcasting Corporation og i Frankrike, hvor han arbeidet for Radio France Internationale, og for en kortere periode tjenestegjorde han som konsul i hjemlandet. Del Paso var medlem av Colegio Nacional de México fra 1996 og mottok flere internasjonale utmerkelser for sine litterære verker.


== Referanser ==


== Eksterne lenker ==
Fernando del Paso (El Colegio Nacional)
Library and Media Center Fernando del Paso
Riversdale (Wes-Kaap)

Riversdale (afrikaans: Riversdal) er en by i Sør-Afrika. Den ligger mellom Cape Town og George i provinsen Wes-Kaap. Byen begynte som en kirke som tilhørte gården Doornkraal og er oppkalt etter Harry Rivers som var sivil kommisjonær i Swellendam. Riversdale ble erklært en by den 30. august 1838. 
Riversdale er hovedsetet i kommunen Hessequa og er det vestligste punktet i Garden Route-regionen.
Skream

Skream (født Oliver Dene Jones i West Wickham, Bromley, London den 1. juni 1986) er en dubstep-artist og -produsent med base i Croydon, London. 
Han er blant de første og mest anerkjente produsentene innen sjangeren, og har bidratt mye til sjangerens utvikling. Han debuterte med albumet Skream! i 2006 og gav ut sitt andre album, Outside the Box, i 2010. Skream er også et medlem av supergruppen Magnetic Man sammen med artistene Benga og Artwork. Gruppen ga ut sitt første album med samme navn i 2010.
Aabenbaringen over aaskammen

Aabenbaringen over aaskammen er et musikkalbum med Casiokids. Albumet kom ut den 14. oktober 2011.


== Sporliste ==
«Aabenbaringen over aaskammen»
«Det haster!»
«Dresinen»
«Golden Years»
«Olympiske leker»
«Dr. Tarzan Monsoon»
«Selskapets triste avslutning»
«Elefantenes hemmelige gravplass»
«Kaskaden»
«London Zoo»
«Aldri ska me ha det gøy»


== Eksterne lenker ==
(en) Aabenbaringen over aaskammen på Discogs